
Comisia pentru buget,

finanţe şi bănci

Bucureşti,   03.07.2002 

Nr. 339

AVIZ

asupra propunerii legislative privind înfiinţarea comunei Dumitriţa, judeţul Bistriţa -  Năsăud
Cu adresa nr. 187 din 17 iunie 2002, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind înfiinţarea comunei Dumitriţa, judeţul Bistriţa -  Năsăud.
In urma examinării, în şedinţa din data de 03 iulie 2002, Comisia, cu unanimitate de voturi, a hotărât respingerea din următoarele considerente:

Potrivit art. 5 din Legea nr. 351/2001 privind aprobarea Planului de amenajare a teritoriului naţional, cetăţenii comunei Cetate au fost consultaţi la data de 27.05.2001 prin referendum local, organizat în condiţiile Legii nr. 3/2000 privind organizarea şi desfăşurarea referendumului, cu privire la înfiinţarea comunei Dumitriţa, majoritatea participanţilor pronunţându-se în favoarea acestei măsuri.

Din fişa viitoarei comune Dumitriţa rezultă că aceasta îndeplineşte condiţiile necesare pentru înfiinţarea de comune noi, prevăzute la pct. 4.0 al anexei nr. IV la Legea nr. 351/2001, cu excepţia celei referitoare la existenţa unei “staţii/halte CFR sau staţii de transport”.

Totodată, trebuie să fie prezentată şi fişa comunei Cetate, în forma în care va rămâne după desprinderea celor trei sate, pentru a se putea analiza în ce măsură aceasta mai îndeplineşte condiţiile de la pct. 4.0 din anexa nr. IV la Legea                nr. 351/2001, stabilite prin dispoziţii imperative.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

